GiliGold/VAD_KnessetCorpus huggingface dataset:
ארבל אסטרחן:
כאשר התעורר שם הציונות הדתית, דובר בהרחבה על כך שתקנון הכנסת לא מונה מה השיקולים, לכן יש ללמוד מההוראות הקבועות לעניין שם מפלגה, ששם יש סייגים לעניין הטעיה.
ארבל אסטרחן:
נושא המימון - -
גדעון סער:
לא הבהרת את נושא השם.
גדעון סער:
אם ההתפלגות מוצדקת לפי 59, על כורחך כל שם שיביאו.
ארבל אסטרחן:
לא כל שם.
ארבל אסטרחן:
לפי התנאים - -
רוני בר-און:
כל שם שמוצא חן בעיניך.
גדעון סער:
אתה בעל עניין.
רוני בר-און:
אתה לא?
גדעון סער:
אני רוצה להבין, מה השיקולים לעניין השם?
ארבל אסטרחן:
לפי סעיף 18 לתקנון הכנסת, יש הוראה שבמקרה של התפלגות סיעה לאחר הבחירות, רשאית הסיעה שבה נשארו רוב החברים שנבחרו מהרשימה, לתת לעצמה את השם שבו השתמשה בבחירות.
ארבל אסטרחן:
לכן אין ספק שהחלק הזה לא רשאי לתת את שם הליכוד, למשל.
ארבל אסטרחן:
כל שם אחר טעון אישור ועדת הכנסת.
גדעון סער:
מה גדר שיקול הדעת?
ארבל אסטרחן:
תקנון הכנסת לא אומר.
ארבל אסטרחן:
בזמנו סברתי, וסבורה גם כעת, שיש להקיש מההוראות בחוק המפלגות, כי אין בתקנון.
ארבל אסטרחן:
חוק המפלגות שקובע סייגים לשם אומר כך: "לא תירשם מפלגה בשם העלול להטעות או בשם העלול לפגוע בתקנת הציבור או ברגשותיו", וגם כתוב: "לא תירשם מפלגה בשם הזהה או בשם הדומה עד כדי להטעות לשם של אחד מאלה: מפלגה רשומה או שהיתה רשומה, תאגיד...".
ארבל אסטרחן:
לכן "הליכוד ב'" אי-אפשר היה, לדעתי.
רוני בר-און:
לגבי "אחריות לאומית" - את רואה פגם ברשימת הפגמים בחוק המפלגות?
גדעון סער:
לאחר שקיבלתי את עמדת היועצת המשפטית, הסבורה שאין בשם החדש כדי להטעות את הציבור, אינני מתנגד לשילוב בקשה לגבי השם במיזוג.
גדעון סער:
אני חוזר על דבריי בתחילת הדברים, שלפיהם אני אינני יכול לתת את ידי לפילוג התנועה שלי, או להרים ידי בעד פילוג תנועתי, ולכן בהתחשב בהוראת 60(א), אני אמנע.
ארבל אסטרחן:
אחרי ההצבעה אכן תהיה סיעה חדשה בכנסת, אבל לא מדובר בסיעה, על-פי חוק מימון מפלגות.
ארבל אסטרחן:
על-פי חוק מימון מפלגות, סיעה היא רק כאשר היא מייצגת מפלגה.
ארבל אסטרחן:
לפיכך כל עוד לא תייצג מפלגה, ובשביל זה היא צריכה להירשם אצל רשם המפלגות ולבוא לוועדת הכנסת שתכיר בה כמייצגת מפלגה, היא לא תקבל כל תשלום לפי חוק המימון, דהיינו לא מימון שוטף, לא תשלומים לצוות פרלמנטרי.
שאול יהלום:
מפלגה אחרת כמו מרצ יכולה להלוות בה בינתיים?
רוני בר-און:
עד רישום המפלגה.
ארבל אסטרחן:
לעומת זאת, הליכוד – מה-1 בחודש הבא הם יקבלו מימון לפי מספר החברים החדש.
רשף חן:
אני מבין שאילו היו פונים רק 13 חברים, זה לא היה מספיק.
רשף חן:
אם אני סבור שאחד החברים כאן היה צריך להיות במצב של השעיה מהכנסת, האם אני רשאי- -
רוני בר-און:
זאת שאלה פרובוקטיבית.
רוני בר-און:
אני מבקש לא לענות.
רוני בר-און:
אני קורא אותך לסדר פעם שנייה.
רוני בר-און:
אני מעמיד להצבעה בהתאם לסעיף 60(א) ובהתאם לסעיף 18 לתקנון, את אישור ההתפלגות ואת השם.
רוני בר-און:
מי בעד האישור?
רוני בר-און:
את מי מחליף איוב קרא?
גדעון סער:
את חברת הכנסת ענבל גבריאלי.
גדעון סער:
הצבעה בעד - 6 נגד - 3 נמנעים - 2
רוני בר-און:
6 בעד, 3 נגד, 2 נמנעים – אני קובע כי ברוב דעות אושרה התפלגות סיעת אחריות לאומית מסיעת הליכוד, והשם שניתן לסיעה הוא "אחריות לאומית".
רוני בר-און:
אני מודיע כי בא כוח סיעת האחריות הלאומית הוא חבר הכנסת רוני בר-און, ממלא מקומו הוא סגן השר, מגלי והבה.
רוני בר-און:
יש פה בקשה של מיזוג סיעות – סיעת נוי ואחריות לאומית.
רוני בר-און:
על-פי הוראות החוק, אבקש למזג בין סיעת נוי לסיעת האחריות הלאומית.
רוני בר-און:
שם הסיעה המאוחדת: אחריות לאומית, בכבוד רב, חבר הכנסת דוד טל.
רוני בר-און:
בא כוח סיעת אחריות לאומית, איפה הוראת החוק בעניין?
ארבל אסטרחן:
סעיף 60 לחוק הכנסת.
גדעון סער:
לפני שאתה ממשיך על המיזוג, אני מבקש להודיע לפרוטוקול שמאחר שבא כוח סיעת הליכוד היה השר מאיר שטרית, שאיננו עוד ממלא מקום בא כוח סיעת הליכוד, ובמהלך היום נודיע באופן פורמלי מי זה.
רוני בר-און:
נודיע על זה פורמלית בישיבת הוועדה הבאה, למרות שלא צריך.
רוני בר-און:
מי בעד המיזוג בין הסיעות?
רוני בר-און:
הצבעה בעד - 6 נגד - אין נמנעים - 1
רוני בר-און:
6 בעד, נמנע אחד, הישיבה נעולה.
רוני בר-און:
תודה רבה לכולם על שיתוף הפעולה.
רוני בר-און:
בוקר טוב, אני פותח את ישיבת ועדת הכנסת מספר 273, על סדר היום שלנו מספר עניינים, הנושא הראשון: בקשות להעברת הצעות חוק מוועדה לוועדה אחרת.
רוני בר-און:
הראשונה שבהן – בקשת יושב ראש ועדת הכלכלה להעברת הצעת חוק הנהיגה הספורטיבית, התשס"ה-2004 (כ/48), של חבר הכנסת אהוד רצאבי וקבוצת חברי כנסת, מוועדת הכלכלה לדיון בוועדת החינוך, התרבות והספורט.
רוני בר-און:
אדוני יושב ראש הקואליציה, מה העמדה בקשר להעברות החוק, יש לכם עמדה כקואליציה?
גדעון סער:
כל דבר שמוסכם על חבר הכנסת מיקי איתן, אין לי התנגדות להעבירו.
רוני בר-און:
הרחבנו את פנל מקבלי ההחלטות – שלך ושלי – גם למיקי איתן?
גדעון סער:
ההעברה היא ממנו.
רוני בר-און:
לגבי בקשת יו"ר ועדת הכלכלה להעברת הצעת חוק הנהיגה הספורטיבית (פ/1227), של חבר הכנסת אהוד רצאבי וקבוצת חברי כנסת, מוועדת הכלכלה לוועדת החינוך התרבות והספורט - - -
אתי בן-יוסף:
יש הסכמה בין הוועדות.
גדעון סער:
אם יש הסכמה, אין בעיה.
גדעון סער:
אם כך, אני מעמיד להצבעה, יש הסכמה של ראשי הוועדות, מי בעד ירים את ידו.
גדעון סער:
היו"ר רוני בר-און: אם כך, אני מעמיד להצבעה, יש הסכמה של ראשי הוועדות, מי בעד ירים את ידו.
גדעון סער:
בעד – 4 נגד – אין נמנעים – אין בקשת יו"ר ועדת הכלכלה להעברת הצעת חוק הנהיגה הספורטיבית, התשס"ה-2004 (כ/48), של חבר הכנסת אהוד רצאבי וקבוצת חברי כנסת – הצעה שמוזגה עם הצעת חוק הנהיגה הספורטיבית, התשס"ה-2004, מטעם הממשלה (מ/146) - מוועדת הכלכלה לדיון בוועדת החינוך, התרבות והספורט, נתקבלה.
רוני בר-און:
הבקשה התקבלה ועברה פה אחד.
אתי בן-יוסף:
כן.
רוני בר-און:
בעד – 5 נגד – אין נמנעים – אין בקשת יו"ר ועדת החוקה, חוק ומשפט להעברת הצעת חוק זכות יוצרים התשס"ה-2005, מוועדת החוקה, חוק ומשפט לדיון בוועדת הכלכלה, נתקבלה.
רוני בר-און:
הבקשה התקבלה.
רוני בר-און:
בקשה נוספת היא של חבר הכנסת אילן שלגי להעברת הצעת חוק הכשרות המשפטית והאפוטרופסות (תיקון – הסכמה לתרומת איברים על ידי קטינים) התשס"ה-2005 (פ/3105), מוועדת החוק, חוק ומשפט לדיון בוועדת העבודה, הרווחה והבריאות.
רוני בר-און:
בעד – 5 נגד – אין נמנעים – אין בקשת חה"כ אילן שלגי להעברת הצעת חוק הכשרות המשפטית והאפוטרופסות (תיקון – הסכמה לתרומת איברים על ידי קטינים), התשס"ה-2005 (פ/3105), מוועדת החוקה, חוק ומשפט לדיון בוועדת העבודה, הרווחה והבריאות, נתקבלה.
רוני בר-און:
אושר פה אחד.
גדעון סער:
האם יש התנגדות?
רוני בר-און:
לא, אין התנגדות, אמרתי לך, זה בהסכמה.
גדעון סער:
אז אין התנגדות.
רוני בר-און:
אבל זה מוועדת החוקה לוועדת הפנים, לכן אני שואל.
גדעון סער:
אני מבקש לבדוק מה עמדת הממשלה.
רוני בר-און:
בסדר, נדון בזה בפעם הבאה.
רוני בר-און:
בקשת חברת הכנסת זהבה גלאון
רוני בר-און:
הסעיף הבא, בקשתה של חברת הכנסת זהבה גלאון להעביר את הצעתה פ/3662, פקודת פשיטת הרגל (נוסח חדש) (תיקון – הודעה לעובדים בדבר פשיטת רגל), התשס"ה-2005, התקבלה בקריאה טרומית בתאריך 20 ביולי 2005 והועברה לוועדת החוקה.
רוני בר-און:
חברת הכנסת זהבה גלאון מבקשת להעביר את ההצעה לוועדת העבודה הרווחה והבריאות לשם הכנתה לקריאה ראשונה, בתיאום ובהסכמה של יושב ראש ועדת החוקה.
רוני בר-און:
הצבעה בעד – 6 נגד – אין נמנעים – אין הבקשה בדבר העברת הדיון בהצעת חוק פ/3662 מוועדת חוקה חוק ומשפט לדיון בוועדת העבודה הרווחה והבריאות, נתקבלה.
רוני בר-און:
ההצעה התקבלה.
רוני בר-און:
הצעה לתיקון סעיף 36 לתקנון הכנסת בנושא דרך ההצבעה בהצעת אי אמון כשיש מספר מועמדים להרכבת הממשלה
רוני בר-און:
אנחנו עוברים לסעיף הבא: הצעה לתיקון סעיף 36 לתקנון הכנסת בנושא דרך ההצבעה בהצעת אי אמון כשיש מספר מועמדים להרכבת הממשלה.
רוני בר-און:
בפעם האחרונה שעלתה הצעה לאי-אמון, היו ארבע הצעות אי אמון.
רוני בר-און:
עכשיו זה נהיה מאוד גבולי, חלק התקבלו, נכון שהן לא התקבלו קונסטרוקטיבית.
רוני בר-און:
מה אנחנו עושים כאשר כל ארבע, שלוש או שתיים מתקבלות קונסטרוקטיבית, חבר הכנסת רשף חן הציע את טומי לפיד, ומאיר פרוש הציע את יעקב ליצמן.
רוני בר-און:
הצעת התקנון אומרת, הסיעה שיש לה את מספר חברי הכנסת הגדול יותר מבין אלה שהתקבלו, הוא יהיה המועמד לראשות הממשלה.
ארבל אסטרחן:
אני רוצה להבהיר, לא מדובר במצב רגיל של אי אמון ביום שני, שיש כמה הצעות ומצביעים אחת אחת.
ארבל אסטרחן:
מדובר במצב שיש אי אמון בסיום דיון.
ארבל אסטרחן:
נאמר יש הצבעה על חוק, אומר התקנון, שתהיה הצבעה אחת, גם על האי-אמון וגם על הצעת החוק.
ארבל אסטרחן:
עכשיו, מה קורה אם כמה ביקשו אי-אמון - תהיה הצבעה אחת - על מי מצביעים, על איזה אי אמון מצביעים?
ארבל אסטרחן:
יש הצבעה אחת.
ארבל אסטרחן:
לכאורה היה לי מאוד מוזר שהנושא לא מוסדר.
ארבל אסטרחן:
היום אומר הסעיף: "בהצבעה להביע אי-אמון בממשלה בסיום דיון בסעיף העומד על סדר היום, תתקיים הצבעה אחת בלבד, והיא תהיה הן על הסעיף העומד על סדר היום והן לעניין הבעת האי-אמון".
ארבל אסטרחן:
מוצע להוסיף: "ואולם, הוצעו מספר הצעות להביע אי אמון בממשלה כאמור, והוצע בהן כי הרכבת הממשלה תוטל על חברי כנסת שונים, תתקיים ההצבעה על הצעתה של הסיעה הגדולה יותר, ומבין סיעות שוות בגודלן, הצעתה של הסיעה זכתה במספר הקולות הרב ביותר בבחירות".
גדעון סער:
המשמעות של ההצעה, שסיעות קטנות, אין בכלל הצבעות על הצעות האי-אמון שלהן.
ארבל אסטרחן:
אם הגדולות מגישות.
גדעון סער:
אני מתנגד לעניין הזה, זה דבר מוזר ביותר.
ארבל אסטרחן:
תהיה הצבעה אחת בלבד.
ארבל אסטרחן:
כבר היום יש הצבעה אחת בלבד.
גדעון סער:
אז שלא יגישו.
ארבל אסטרחן:
זה רק בסיום דיון על סעיף אחד ספציפי על סדר היום.
גדעון סער:
זה לא באי-אמון רגיל?
ארבל אסטרחן:
לא, זה לא באי-אמון רגיל.
ארבל אסטרחן:
יש שני סוגי אי-אמון.
רשף חן:
למה שלא לעשות את זה אחרת, למה שלא להצביע על כל ההצעות?
רשף חן:
ורואים את ההצעה, או של הסיעה הגדולה, או של מספר חברי הכנסת הגדול, כזאת שהתקבלה.
ארבל אסטרחן:
אבל אתה מצביע על החוק פעם אחת.
ארבל אסטרחן:
נגיד שאתה מצביע על החוק בקריאה שלישית, יראו את ההצבעה על החוק בקריאה השלישית גם כהצבעת אי אמון.
רשף חן:
את מדברת על מצב שיותר מסיעה אחת הציעה שזה ייראה כאי-אמון?
ארבל אסטרחן:
זה מקרה מאוד מצומצם, שיש חוק אחד על סדר היום, לגביו כמה הציעו אי-אמון והציעו מועמדים שונים.
רוני בר-און:
זה מקובל?
גדעון סער:
כן.
רוני בר-און:
הצבעה בעד – 5 נגד – אין נמנעים – אין התיקון התקבל.
רוני בר-און:
התיקון התקבל, תודה רבה.
רוני בר-און:
הצעה לתיקון תקנון הכנסת בנושא הקמת ועדת חקירה פרלמנטרית
רוני בר-און:
הנושא הבא: הצעה לתיקון תקנון הכנסת בנושא הקמת ועדת חקירה פרלמנטרית.
רוני בר-און:
בתיקון הזה נתקלנו כאשר הקמנו את ועדת החקירה הפרלמנטרית וסדר הדיון היה מאוד מטופש כי התקדמנו לאחור.
רוני בר-און:
היועצת המשפטית תסביר את העניין ואת התיקון.
ארבל אסטרחן:
יש כאן שלושה תיקונים שהתעוררו בעקבות בעיות ספציפיות שהיו.
ארבל אסטרחן:
התיקון הראשון, היום לגבי הצעות חוק והצעות לסדר ישנו איזה פז"ם בין הזמן שהצעה כזאת נופלת לבין הזמן שאפשר להעלות אותה בפעם הבאה.
ארבל אסטרחן:
לגבי ועדת חקירה, אין הוראה כזאת בתקנון.
ארבל אסטרחן:
לכן מוצע לקבוע, שאם הכנסת החליטה להסיר הצעה מסדר היום להקים ועדת חקירה פרלמנטרית, לא יתקיים דיון בהצעה לפני שחלפו ארבעה שבועות מהיום שההצעה הוסרה מסדר היום, אלא אם יושב ראש הכנסת החליט, שחל בינתיים שינוי המצדיק דיון מחדש.
ארבל אסטרחן:
ימי פגרה לא יבואו במניין התקופה.
ארבל אסטרחן:
זה דומה למה שקבוע לגבי הצעה לסדר היום, שגם ארבעה שבועות אי אפשר להעלות את ההצעה, לאחר שנדונה הצעה דומה.
ארבל אסטרחן:
הסעיף השני מדבר על מה שאמר יושב ראש הוועדה, קרי, פרוצדורה במליאה, כשיש הצעה של ועדת הכנסת להסיר - - -
רוני בר-און:
עד עכשיו היה הפוך, הצבענו על הסתייגויות, עשינו עבודה, עבודה, ובסוף היה אפשר לבטל אותה בהצבעה אחת.
רוני בר-און:
ניקח את ההצבעה הגדולה, נצביע עליה קודם ונראה איך מתפלגת הכנסת.
רוני בר-און:
אם מסירים, לא דנים על כל ההסתייגויות.
רוני בר-און:
אם לא מסירים, דנים על ההסתייגויות.
רוני בר-און:
זאת כל הטכניקה.
רוני בר-און:
היום המצב הוא, שאתה מצביע על כל ההסתייגויות ובסוף אתה מצביע על הצעה של ועדת הכנסת להוריד את זה מסדר היום.
רוני בר-און:
נהפוך, אם להוריד מסדר היום, למה לנו לעשות את כל ההצבעות המטופשות האלה?
ארבל אסטרחן:
סעיף 3 בא בעקבות ועדת חקירה אחרת, נושא שהתעורר פה, חבר כנסת שרוצה לחזור בו מההצעה, רשאי לחזור בו מהצעתו עד להנחת ההצעה על שולחן הכנסת כאמור בסעיף זה או בסעיף 97ז.
רוני בר-און:
מי בעד התיקון ירים את ידו.
רוני בר-און:
הצבעה בעד – 5 נגד – אין נמנעים – אין ההצעה לתיקון תקנון הכנסת בנושא הקמת ועדת חקירה פרלמנטרית, התקבלה.
רוני בר-און:
התיקון התקבל.
רוני בר-און:
מינוי סגן נוסף ליושב ראש ועדת הבחירות המרכזית, לפי סעיף 17(ו) לחוק הבחירות לכנסת – פניית סיעת ש"ס
רוני בר-און:
הנושא האחרון על סדר היום: מינוי סגן נוסף ליושב ראש ועדת הבחירות המרכזית, לפי סעיף 17(ו) לחוק הבחירות לכנסת, פניית סיעת ש"ס.
רוני בר-און:
ככל הידוע, מספר הסגנים ליושב ראש ועדת הבחירות המרכזית הוא ממילא לוועדות הבחירות האזוריות, שהן תמונת ראי של הוועדה המרכזית, על פי החוק, מינימום ארבעה סגנים, ומקסימום שמונה סגני יושב ראש.
רוני בר-און:
זאת אומרת, שהמרחב שלנו הוא 5-8 סגנים.
רוני בר-און:
עד היום, לוועדת הבחירות המרכזית לכנסת השבע-עשרה היו ארבעה סגנים, ארבעה נציגי הסיעות הגדולות בבית: הליכוד, עבודה-מימד, עם אחד, שינוי וש"ס.
מאיר פרוש:
שינוי עוד לא עברה בחירות עם 15 מנדטים.
רוני בר-און:
נכון, אבל כשנמוגה ועדת הבחירות לכנסת השש-עשרה ושקמה ועדת הבחירות לכנסת השבע-עשרה, לשינוי היו 17 מנדטים, וככזאת, היא קיבלה סגן.
רוני בר-און:
ש"ס, שבאה בתור אחריה עם 11 מנדטים, קיבלה גם היא סגן.
רוני בר-און:
לימים, מסיעת הליכוד התפלגה סיעת "קדימה".
רוני בר-און:
עכשיו, סיעת "קדימה" מחזיקה למזער 14 מנדטים והיא הפכה לסיעת הרביעית בגודלה בבית, ככזאת, ש"ס מאבדת את מקומה.
רוני בר-און:
לקבוצה די מרכזית של חברי הכנסת המחוברים לעניין שמירת השבת, יש אינטרס שיהיה יהודי שומר מצוות חבר בוועדה.
רוני בר-און:
לכן מבקשת סיעת ש"ס שנגדיל את מספר הסגנים מארבעה לחמישה ונחזיר עטרה ליושנה, שלש"ס יהיה נציג בוועדה הזאת.
רוני בר-און:
חבר הכנסת גדעון סער, בשם סיעת הליכוד, תומך בבקשה.
רוני בר-און:
חבר הכנסת ד"ר אפרים סנה, נציג סיעת העבודה, תומך?
אפרים סנה:
בטח.
רוני בר-און:
תומך בבקשה.
רוני בר-און:
חבר הכנסת רשף חן, תומך.
רוני בר-און:
אני, כיושב ראש סיעת "קדימה", תומך בוועדה.
רוני בר-און:
אנחנו איפה צריכים שתי החלטות, האחת, להרחיב את מספר הסגנים לחמישה סגנים.
רוני בר-און:
השנייה, שהנציג החמישי יהיה נציג ש"ס.
רוני בר-און:
ההצעה היא אחת, מורכבת משני סעיפים: הסעיף הראשון אומר – ועדת הכנסת מחליטה להרחיב את מספר סגני היושב ראש של ועדת הבחירות לכנסת השבע-עשרה מארבעה לחמישה.
רוני בר-און:
הסעיף השני בהצעת ההחלטה אומר, הנציג הנוסף יהיה נציג סיעת ש"ס.
רוני בר-און:
מי בעד הצעת ההחלטה ירים את ידו.
רוני בר-און:
הצבעה בעד – 7 נגד – אין נמנעים – אין הצעת ההחלטה התקבלה.
רוני בר-און:
ההצעה התקבלה פה אחד, ברכותינו לש"ס.
רוני בר-און:
אני פותח את ישיבת ועדת הכנסת מספר 274.
רוני בר-און:
יש לנו בקשת יושב-ראש ועדת החוקה, חוק ומשפט להקדמת הדיון בהצעת חוק המפלגות (מימון בחירות מקדימות)(הוראת שעה), התשס"ו-2005, לפני הקריאה השנייה והקריאה השלישית.
רוני בר-און:
ה צ ב ע ה בעד – רוב נגד – אין
רוני בר-און:
פה אחד נתנו פטור מחובת הנחה.
רוני בר-און:
שלום לכולם, אני פותח את הישיבה.
רוני בר-און:
איוב קרא, אני קורא אותך לסדר בפעם הראשונה.
איוב קרא:
- - -
רוני בר-און:
אני קורא אותך לסדר בפעם השניה.
רוני בר-און:
על סדר היום שלנו פניות חברי הכנסת רשף חן ואריה אלדד בדבר השעייתו של חבר הכנסת עמרי שרון מכהונתו כחבר הכנסת, לפי סעיף 42ב לחוק יסוד: הכנסת.
רוני בר-און:
אני אפרט בקצרה את השתלשלות העניינים עד כאן ואחר כך אתן למבקשים לפרט את בקשתם.
רוני בר-און:
אחר כך נשמע את חבר הכנסת עמרי שרון ואחר כך את היועצת המשפטית ואחר כך את חברי הכנסת, חברי הוועדה, ככל שיידרש.
רוני בר-און:
אני מבקש להזכיר לכם שעל פי התיקון לתקנון הכנסת שקבעה ועדת הכנסת הזאת, הכללים שחלים על חובת נוכחות בבקשות להסרת חסינות חלים גם בבקשה מהסוג הזה.
רוני בר-און:
מי שלא ייטול חלק או לא יהיה נוכח בדיון במכסת הזמן המינימלית, לא יוכל להשתתף בהצבעה, ככל שתהיינה הצבעות.
רוני בר-און:
בתאריך 21 בנובמבר השנה פנו אליי כל אחד בנפרד חברי הכנסת רשף חן וחבר הכנסת אריה אלדד בבקשה לקיים דיון בהשעיית חבר הכנסת עמרי שרון לפי סעיף 42ב(א) לתקנון הכנסת הקובע כי חבר הכנסת שהורשע בעבירה פלילית, רשאית ועדת הכנסת על פי הצעת כל חברי הכנסת, להשעותו מכהונה בכנסת למשך הזמן שפסק הדין אינו סופי.
רוני בר-און:
השבתי להם במכתב כי לפי הגדרות חוק סדר הדין הפלילי המילה "פסק דין" מוגדרת כהכרעת הדין וגזר הדין כשהם באים במקשה אחת ואז העניין הופך לפסק דין.
רוני בר-און:
מכיוון שלא ידוע היה לי אז ולא ידוע לי היום שניתן גזר דין בעניין הזה, סברתי שטרם ניתן פסק הדין בעניינו של עמרי שרון ומכיוון שכך, היה לדעתי מוקדם לקיים את הדיון בבקשתם.
רוני בר-און:
החברים רשף חן ואריה אלדד פנו ליועצת המשפטית וביקשו ממנה חוות דעת.
רוני בר-און:
חוות הדעת של היועצת המשפטית לא חולקת עליי לעניין הפרשנות של סעיף 195 לחוק סדר הדין הפלילי אבל מכיוון שכתוב בסעיף 42 לחוק יסוד: הכנסת על מי שהורשע, היא סבורה שקמה למבקשים הזכות לדרוש את קיום הדיון.
רוני בר-און:
אני איתן בדעתי שאלה לא פני הדברים אבל אינני מתכוון להיכנס למחלוקת וגם אם יש לי מחלוקת עם היועצת המשפטית, אני לא מתכוון להשתמש בסמכותי שלא להביא את זה לדיון כי דעתה שונה מדעתי.
רוני בר-און:
כך או כך, על הדברים האלה יש הרחבה במכתבו של פרקליטו של חבר הכנסת עמרי שרון, עו"ד שיימן, שכתב אליי מכתב והוא מרחיב בעניין הזה.
רוני בר-און:
אני חושב שהדברים שם מחזקים את דעתי, אבל אני לא רוצה להיכנס לפולמוס הזה.
רוני בר-און:
כך או כך, הדיון הזה מתקיים.
רוני בר-און:
גם חוות דעת היועצת המשפטית, גם מכתבו של עורך דין שיינמן מונחים בפניכם.
רוני בר-און:
כל החומר נמצא בפניכם והנה, אנחנו נמצאים בדיון הזה.
רוני בר-און:
בבקשה חבר הכנסת רשף חן.
רוני בר-און:
שלוש דקות.
רשף חן:
אני זקוק ליותר משלוש דקות.
רוני בר-און:
שלוש דקות אתה, שלוש דקות אריה אלדד, שלוש דקות עמרי שרון.
רוני בר-און:
היועצת המשפטית בלי הגבלה.
רשף חן:
לרגע חשבתי שיהיה פה דיון רציני וענייני כמתבקש.
רשף חן:
כפי שאמרת, מדובר בהסרת חסינות ואני מבין שאין סיכוי שזה מה שיקרה.
רשף חן:
שמתי לב שכתב האישום שבו הודה חבר הכנסת שרון לא הונח בפני הוועדה ואני מבקש שהוא יונח בפני הוועדה, מפני שכאשר אדם מודה בעבירה, הוועדה לא יכולה לדעת על איזה עובדות הוא הודה אלא אם כן רואים את כתב האישום, שהוא ספר עב כרס אצלי לפחות.
רוני בר-און:
אני לא רוצה להיכנס לפולמוס, אבל גם במכתבך אליי לא הונח כתב אישום.
רשף חן:
חבר הכנסת בר-און, זה דיון שאמור להיות חצי שיפוטי.
רשף חן:
בואו ננסה לעשות אותו שמינית שיפוטי.
רשף חן:
הוועדה הזאת צריכה לקבל החלטה אחרי הרשעה ולא כמו שאתה אומר, אחרי פסק דין.
רשף חן:
כי בשלב ההרשעה יודעים מה האדם עשה ולאור המעשים שלו הוועדה צריכה לקבל החלטה.
רשף חן:
כדי לקבל את ההחלטה, היא צריכה לדעת מה עשה.
רשף חן:
בפסק דין רגיל, שלא נעשה בצורה של הודאה, המעשים מפורטים בפסק הדין.
רשף חן:
זאת הסיבה שהחוק קבע שמיד אחרי הרשעה קמה סמכות של ועדת הכנסת.
רשף חן:
זה פשוט.
רשף חן:
במצב שמודים באשמה, פסק הדין לא מבטא את העובדות.
רשף חן:
כדי שלוועדה הזאת יהיה סיכוי להפעיל שיקול דעת אמיתי, ענייני, חצי שיפוטי, היא חייבת שיהיו בפניה העובדות.
רשף חן:
אני שב ומבקש שיונח בפני הוועדה כתב האישום המתוקן, שבו הודה חבר הכנסת שרון.
רשף חן:
על קצה המזלג, במעט הזמן שנשאר לי, אני מבקש להפנות את תשומת לב החברים במה הודה חבר הכנסת שרון: הוא הודה שבשנת 99 הוא גייס 6 מיליון שקל, כ-5 מיליון שקל יותר ממה שמותר לגייס במערכת הבחירות של אביו, ראש הממשלה אריאל שרון, שכנראה לא הצליח לשים לב שהקמפיין שלו בעלות של 6 מיליון ולא של מיליון שקל.
רשף חן:
הוא הורשע והודה שהקים חברת קש למטרה הזאת, חברה שגם היא הורשעה באותו כתב אישום – "אננקס".
רשף חן:
הוא הודה בכך שפעל להקמת חברות ותאגידי קש בחו"ל, באמצעותן גייס את אותם 6 מיליון.
רשף חן:
הוא הודה בכך שקיבל תרומות בחו"ל באמצעות חברות הקש האלה מתוך ידיעה ברורה וכוונה מראש, מבלי שאביו שם לב לעניין.
רשף חן:
הוא הודה והורשע בכך שגרם לדוד ספקטור מחברת "ספקיוריטי" להוציא חשבוניות פיקטיביות כביכול לייעוץ ביטחוני בסכום של כ-600 אלף שקל.
רשף חן:
הוא הודה והורשע בכך ששיכנע את דורון שמואלי להוציא חשבוניות פיקטיביות כביכול עבור ייעוץ במחקר ארגוני, באופן שלא שיקף נכונה את מהות השירות שניתנה בפועל והיתה בעצם ניהול יום הבחירות של ראש הממשלה אריאל שרון.
רשף חן:
הוא הודה והורשע בכך שהצליח לשכנע את עופר שליכטר לשלם משכורות של מאות העובדים של מטה שרון מתוך הכספים שגייס באופן בלתי חוקי, בלי להוציא חשבוניות פיקטיבית על כוח אדם להדרכה בחינוך.
רשף חן:
הדרכה בחינוך באמת נותן לזה משמעות חדשה ומרתקת.
רשף חן:
הוא הודה והורשע בכך שהצליח לגרום לאבי פרחי מחברת "מומנטום", ששילט את כל קמפיין הבחירות של אריאל שרון בעלות כוללת של כמיליון שקל לא לדווח על כך ולהציג חשבוניות פורמליות של 100 אלף שקל.
רשף חן:
כנראה שאריאל שרון לא שם לב למודעות שפורסמו עבורו.
רשף חן:
הוא הודה והורשע בכך שגרם למשה גולדברג מ"תקשורת ישירה" שעשה עבור הקמפיין סקרי דעת קהל וטלמרקטינג לקבל 730 אלף שקל, מתוכם נרשמו חשבוניות רק לחלק קטן מאוד מהכספים.
רשף חן:
הוא הודה והורשע בכך שהוא גרם לקלמן ..., כלכלן העוסק במיוחד בעריכת סקרים לקבל 729 אלף שקל, מתוכם 60 אלף דולר עברו למר אייל ארד, להוציא חשבוניות וקבלות לחברת הקש "אננקס", שלא עוסקת בבחירות וקיבלה בכל זאת את הכסף.
רשף חן:
מעניין לא פחות ואולי יותר, שהוא הודה והורשע בעבירת עדות שקר.
רשף חן:
אבל כמשפטן, המעניין הוא שהוא לא הודה ולא הורשע בכך שהוא העיד עדות שקר אלא הוא הודה והורשע בכך שאריק שרון העיד עדות שקר.
רשף חן:
עמרי שרון הורשע בכך שאריק שרון חתם על תצהיר שקר.
רשף חן:
אז אחד משניים: אם אני, כבן, הייתי גורם לאבי לחתום על תצהיר שקר, אני יודע מה אבא שלי היה עושה לי.
רשף חן:
אני מניח שהוא היה דורש פה את השעייתי.
רשף חן:
אם אנחנו לא מאמינים שאריק שרון באמת חושב שהבן שלו החשיד אותו בצורה הזאת, אז כדאי שנשאל את עצמנו באיזו מדינה אנחנו חיים ומה בעצם קורה פה?
רוני בר-און:
עברו 5 דקות ואני אתן לך עוד דקה לסיום.
רשף חן:
אני מודה לך על הארכת הזמן.
רשף חן:
על נושא התצהיר של אריאל שרון הוא הודה והורשע, עמרי שרון, ברישום כוזב במסמכי תאגיד, שבועת שקר ורשימת דוח כוזב של מועמד.
רשף חן:
בנוסף לכך, האישום השלישי הוא שעמרי הודה והורשע בכך שהוא הנחה חלק מהספקים ונותני השירותים ששירתו את קמפיין שרון לרשום פרטים בחשבוניות וקבלות שהוצאו על ידם באופן שנחזה להראות כאילו נתנו את השירותים לחברת הקש.
רשף חן:
לאחר מכן, כשפנה לעורך דין וייסגלס ועורך הדין וייסגלס הפנה אותו לרו"ח לזר.
רשף חן:
הוא לא גילה לעורך דין וייסגלס שהקים את חברת "אננקס" והוא לא ידע כלום כנראה, שכל הנהלת החשבונות היא פיקטיבית.
רשף חן:
על כך הוא הורשע בעבירה בתאגיד.
רשף חן:
***
רוני בר-און:
תודה רבה לחבר הכנסת רשף חן.
רוני בר-און:
אי אפשר לדבר יותר, הכפלתי לך את הזמן.
רוני בר-און:
אני לא מתכוון לעשות את זה במקרה שלך, אבל אתן לך מיד 6 דקות, חבר הכנסת אלדד, כך שתתכנן את הטיעון בהתאם.
אריה אלדד:
תודה.
אריה אלדד:
אדוני היושב ראש, ב-21 לחודש, כפי שציינת, אכן פנינו וביקשנו את הדיון.
אריה אלדד:
הרישום של הסיעה החדשה "קדימה" נערך מספר ימים לאחר מכן.
אריה אלדד:
הרושם שקיבלנו היה שהדיפת הטיעון נועד כדי לאפשר לחבר הכנסת עמרי שרון להיות חלק מהסיעה החדשה, להיות מי שבזכותו בין השאר מקבלים מימון מפלגות, זמן אוויר וכפי שהתבטאת בראיון, התאריך הקובע הוא תאריך רישום הסיעה או קבלתה והגדרתה כאן.
אריה אלדד:
כלומר, כשהגעתם לרשום ולאשר כאן, הגעתם בידיים לא נקיות.
רוני בר-און:
קריאת הביניים הזו על זמני, אבל אתה לא מאמין שלטיעון שלך יש ידיים ורגליים.
רשף חן:
למה לא נתת ליועצת לענות לשאלה שלי?
רשף חן:
חבר הכנסת חן, אני קורא לך לסדר בפעם הראשונה.
אריה אלדד:
- - באתי ואמרתי שיושב ראש הוועדה הזאת נמצא בחשש של ניגוד עניינים כשהוא מנהל את הישיבה.
ענבל גבריאלי:
כי לפני כן הוא לא כיהן כחבר כנסת בסיעה של אביו ושל מי שאנחנו מקיימים את הדיון עליו.
אריה אלדד:
הוא בכלל לא רצה לקיים את הדיון הזה כאן.
אריה אלדד:
שכחת לציין ברצף האירועים המשפטיים שאתמול בבוקר הגשתי בקשה לבג"ץ ו-4 שעות לאחר מכן התבשרנו שהדיון הבוקר מתקיים ואני מודה לך על כך.
רוני בר-און:
לפחות אני מכבד את בית המשפט העליון מבין שנינו.
אריה אלדד:
אני שמח לשמוע ביקורת סמויה על כך שאני לא מכבד.
אבשלום וילן:
את זה הוא לא אמר.
מאיר פרוש:
הוא אמר.
אריה אלדד:
חבר הכנסת עמרי שרון הודה ברישום כוזב ושבועת שקר ובכל הרשימה שחבר הכנסת רשף חן הביא בפנינו.
אריה אלדד:
אני לא מתייחס לפורמליסטיקה המשפטית.
אריה אלדד:
הקלון היום הוא לא של עמרי.
אריה אלדד:
הקלון הוא שלנו, שאנחנו מסכימים לשבת איתו בכנסת אחת.
אריה אלדד:
אדם שהודה בביצוע פשעים ואנחנו מסכימים לשבת איתו.
אריה אלדד:
הקלון היום הוא שלנו, אינני עוסק כבר בקלון שלו.
אריה אלדד:
למה אנחנו מסכימים לקלון הזה?
אריה אלדד:
משום שאנחנו חיים בשלטון פחד כמו תחת מאפיה.
אריה אלדד:
אנשים חוששים לתפקיד הבא שלהם, למינוי הבא שלהם, לא יהיו הרבה אנשים שיעיזו להצביע נגד בנו של ראש הממשלה, שמחר קובע אם הם מתקבלים או לא.
אריה אלדד:
זה אפילו לא נראה כמו ועדה מסודרת.
אריה אלדד:
זה לא נראה כמו פריימריס.
אריה אלדד:
יש אדם אחד ואתם תעיזו היום להשעות את הבן שלו?
אריה אלדד:
יש כאן שלטון פחד ואימה שמוטל.
אריה אלדד:
ניסיתי לברר טלפונית הבוקר עם כמה אנשים אם הם באים ומה הם מצביעים ושמעתי את הפחד בקולם – אל תערב אותנו בכך.
אריה אלדד:
שמעתי גם נימוקים ציניים שאומרים שטוב שחבר הכנסת עמרי שרון ישב עוד כמה חודשים כחבר כנסת בסיעת "קדימה" כי אז נוכל לראות את הדגל השחור של השחיתות מתנופף מעל הסיעה הזאת.
אריה אלדד:
נעשה עוד דיון ועוד דיון ובכל דיון נוכל להשתלח בו - -
מיכאל גורלובסקי:
תזכיר שמות, אני רוצה לשמוע שמות.
אריה אלדד:
- - הנימוקים הציניים לא צריכים לעניין אותנו.
אריה אלדד:
אנחנו צריכים לעסוק באמת בכבוד הכנסת וכבודה של הכנסת מחייב להבנתי שחבר הכנסת עמרי שרון, שהודה בביצוע פשעים והורשע על סמך הודאתו - אנחנו נחליט שזמנית, עד לגזר הדין הסופי שיקבע אם הוא מורחק אוטומטית בלי שיקול דעתנו, יושעה היום זמנית עד לפרסום גזר הדין.
אריה אלדד:
אני מתנצל שאני הולך לדיון, יש לי חוב בוועדת החינוך.
רוני בר-און:
צר לנו אבל נתגבר על זה.
עמרי שרון:
בוקר טוב.
עמרי שרון:
כפי שהצהרתי מראש שאני אעשה, הסרתי באופן מיידי וביוזמתי את חסינותי כחבר הכנסת.
עמרי שרון:
לא ניהלתי דיוני סרק, לא ניסיתי להתחמק ולא השתמשתי בתירוצים.
עמרי שרון:
בבית המשפט הודיתי באשמה באופן מיידי ולקחתי על עצמי אחריות על מה שעשיתי, כי אני מאמין שיש לכבד את החוק, גם אם לדעתי ולדעת אחרים החוק אינו ריאלי ואיש אינו יכול לעמוד בו.
עמרי שרון:
עם זאת, יש לי טיעונים רבים לעניין העונש ואותם אני רוצה להשמיע לראשונה בפני בית המשפט ולא כאן.
עמרי שרון:
למיטב ידיעתי, אין תקדים לכך שהסעיף הזה של השעיה בשלב הזה הופעל אי פעם.
עמרי שרון:
העובדה הזאת נותנת לי תחושה קשה של אפליה על רקע של מניעים פוליטיים, על רקע הבחירות המתקרבות.
עמרי שרון:
משפטי נמצא בעיצומו ועדין מתנהל ולא ניתן בו פסק דין.
עמרי שרון:
על פי חוות דעת משפטית שקיבלתי, אין לוועדת הכנסת סמכות לדון בהשעיה בשלב זה, כי החוק מחייב לחכות עד מתן גזר הדין, אשר בלעדיו פסק הדין איננו שלם.
עמרי שרון:
חשוב לי מאוד שאת דברי בנושא העונש אשמיע לראשונה בבית המשפט ולא כאן, בפני פורום פוליטי.
עמרי שרון:
לכן אני מבקש לדחות את בקשת ההשעיה.
רוני בר-און:
גברתי היועצת המשפטית, חוות הדעת מחולקת לשתיים.